# Bill Masterton

### Wikipedia

Bill Masterton (16. elokuuta 1938, Winnipeg, Kanada — 15. tammikuuta 1968) oli kanadalainen jääkiekkoilija, pelipaikaltaan keskushyökkääjä. Hänet muistetaan hänen muistonsa kunniaksi perustetusta Bill Masterton Trophy -palkinnosta sekä siitä, että hän oli ensimmäinen ja toistaiseksi ainoa pelaaja, joka on menehtynyt NHL-ottelussa.

Masterton pelasi urallaan yhden kauden, kauden 1967–1968, Minnesota North Starsissa. Hän nousi NHL:ään North Starsin liityttyä sinne liigan historian ensimmäisessä laajennuksessa 1967.

14. tammikuuta 1968 pelattiin ottelu Minnesota North Stars – Oakland Seals, jossa Masterton menetti henkensä. Mastertonin tultua kentälle, hän kaatui selälleen jäälle. Kaatuessaan hän löi päänsä niin pahasti että se alkoi vuotaa verta. Masterton vietiin sairaalaan, mutta hän menehtyi seuraavana päivänä.

Mastertonista tuli näin ensimmäinen NHL-ottelussa menehtynyt pelaaja. Mastertonin kuolemaan vaikutti osin se, ettei NHL:ssä oltu koskaan pidetty kypäriä, vaikka liigaa oli pelattu jo vuodesta 1917 lähtien, eli 50 vuotta ennen Mastertonin kuolemaa ja 20 vuotta ennen hänen syntymäänsä. Vaikka Masterton oli menehtynyt, kypäriä käyttö yleistyi vasta 1970-luvun loppupuolella.

Billin kuolinkaudella alettiin jakamaan kuuluisaa Bill Masterton Trophya, joka annettiin pelaajalle, jolla oli sisukkuutta, urheiluhenkeä sekä omistautumista jääkiekkoa kohtaan. Sen ensimmäinen voittaja oli Montreal Canadiensin Claude Provost.

Haettu osoitteesta http://fi.wikipedia.org../../../b/i/l/Bill_Masterton_61c8.html

Luokka: Kanadalaiset jääkiekkoilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English